Noin 8/1000 ihmisestä vaivaava gastriitti on yleinen ruoansulatuselimistön oireyhtymä, joka laskee elämänlaatua merkittävällä tavalla. Vatsassa olevasta tulehduksesta alkunsa saavan gastriitin oireet ulottuvat lievästä epämukavuudesta voimakkaisiin vatsakramppeihin, pahoinvointiin ja oksenteluun.
Gastriitti saa alkunsa usein autoimmuunisairauksien kylkiäisenä, mutta sen laukaisijana voivat toimia myös kymmenet yleiset aineet. Laukaiseva tekijä voi olla esimerkiksi liiallinen tupakointi, alkoholin tai ei-steroidisten tulehduskipulääkkeiden liikakäyttö, jotka johtavat vatsalaukkua suojaavan limakalvon vaurioitumiseen. Limakalvon vaurio mahdollistaa vatsahappojen pääsyn kosketuksiin vatsalaukun seinämän kanssa, ja tästä seuraa ärsytystä.
Gastriitin diagnosoiminen on onneksi yksinkertainen toimenpide, ja yksinkertainen verikoe tai ulostetesti voi tunnistaa nopeasti mahdollisen syyn. Varsinaisen syyn hoito voi sen sijaan olla vaikeampaa erilaisista tekijöistä riippuen. Jos gastriitin taustatekijä on jonkin edellä mainitun aineen liikakäyttö, voi yksinkertaisella elämäntapamuutoksella päästä vaivasta eroon. Jos taas taustalla on esimerkiksi autoimmuunisairaus tai bakteeri, on lääkärin apu tarpeen. Toimivia hoitokeinoja voivat olla antasidit, lääkkeet, B12-vitamiini tai antibiootit.
Gastriitin kanssa pärjäämiseen on onneksi olemassa myös lukuisia erilaisia keinoja, sillä joskus pienikin säätö saattaa tarkoittaa oireiden vakavuuden merkittävää laskua. Jos epäilet kärsiväsi gastriitista, tulee sinun luonnollisesti ottaa aivan ensiksi yhteyttä lääkäriin. Mikäli sairaus on todettu ja diagnoosi saatu, voi aterioiden jakaminen, tarkoituksenmukainen itselääkintä ja erilaiset ravinnelisät tuoda helpotusta.
Jos haluat lukea lisää gastriitista, sen oireista, mahdollisista hoitokeinoista ja siitä, kuinka elää tämän oireyhtymän kanssa, kannattaa tutustua aihetta käsittelevään kattavaan artikkeliimme.